2022. augusztus 3-án benyújtott kereset – Panicongelados Massas Congeladas kontra EUIPO - Seder (panidor)
(T-480/22. sz. ügy)
A keresetlevél nyelve: angol
Felek
Felperes: Panicongelados Massas Congeladas, SA (Leiria, Portugália) (képviselő: I. Monteiro Alves ügyvéd)
Alperes: az Európai Unió Szellemi Tulajdoni Hivatala (EUIPO)
A másik fél a fellebbezési tanács előtti eljárásban: Seder Establishment ltd. (Mriehel Birkirkara, Málta)
Az EUIPO előtti eljárás adatai
A vitatott védjegy bejelentője: a felperes
A vitatott védjegy: panidor európai uniós ábrás védjegy – 18 214 675. sz. védjegybejelentés
Az EUIPO előtti eljárás: felszólalási eljárás
A megtámadott határozat: az EUIPO második fellebbezési tanácsának 2022. május 11-én hozott határozata (R 1946/2021-2. sz. ügy)
Kereseti kérelmek
A felperes azt kéri, hogy a Törvényszék:
helyezze hatályon kívül a megtámadott határozatot;
utalja vissza a védjegybejelentést az EUIPO-hoz védjegy lajstromozása végett;
az EUIPO-t kötelezze a költségek viselésére, ideértve a fellebbezési tanács előtt felmerült költségeket is.
Jogalap
az (EU) 2017/1001 európai parlamenti és tanácsi rendelet 8. cikke (1) bekezdése b) pontjának megsértése.
____________